શ્રી મૂકેશ અંબાણીએ જણાવ્યું હતું કે, કંપનીએ છેલ્લાં બે વર્ષમાં 2,00,000 લોકોને રોજગારી આપવા ઉપરાંત જિયો અને રીટેલ સમગ્ર ભારતમાં 10 લાખ લોકો માટે જીવનનિર્વાહની તકોનું સર્જન કર્યું છે. તેમણે ડિજીટલ વ્યવસાયમાં સાયબર સિક્યોરીટીને ખાતરી આપી હતી અને ઊર્જા અને પેટ્રોરસાયણ વ્યવસાયમાં પણ ગ્રીન ઇકોનોમી અને સર્ક્યુલર ઇકોનોમીના સિધ્ધાંતોનું પાલન કરવામાં આવતું હોવાનું જણાવ્યું હતું. રિલાયન્સ આધુનિક ભારતનો ચમકતો આદર્શ બની રહ્યું હોવાનું જણાવતાં શ્રી મૂકેશ અંબાણીએ જણાવ્યું હતું કે, “ભારતે તેના અર્થતંત્રને 2025 સુધીમાં બમણું કરવાની ઉચ્ચતમ વૃધ્ધિની યાત્રા શરૂ કરી છે ત્યારે હું તમને ખાતરી આપું છું કે આ સમયગાળામાં રિલાયન્સનું કદ પણ બમણાં કરતાં વધુ થઈ જશે.”